কানাইঘাট স্টুডেন্ট এসোসিয়েশনের উদ্যোগে স্নাতক প্রথমবর্ষে অধ্যয়নরত কানাইঘাট উপজেলার শিক্ষার্থীদের নিয়ে একটি নবীন বরণ ও পরিচিতি সভা অনুষ্ঠিত হয়েছে। গত শুক্রবার বিকালে এডু-এইড স্কুল এন্ড কলেজ ক্যাম্পাসে বিভিন্ন কলেজ-বিশ্ববিদ্যালয়ে অধ্য্যয়নরত উপজেলার প্রথমবর্ষের শিক্ষার্থীদের উপস্থিতিতে এ সভা অনুষ্ঠিত হয়। কানাইঘাট স্টুডেন্ট এসোসিয়েশনের সাধারণ সম্পাদক আমিনুল ইসলামের পরিচালনায় অনুষ্ঠিত সভায় সভাপতিত্ব করেন সংগঠনের সভাপতি শাবি শিক্ষার্থী আসিফ আযহার। সভায় শিক্ষা-দীক্ষা ও উন্নয়নে পিছিয়ে পড়া কানাইঘাট উপজেলাকে আলোকিত করে সমৃদ্ধির পথে এগিয়ে নিয়ে যাওয়ার লক্ষ্যে নানা পরিকল্পনা ও মতামত তোলে ধরে বক্তব্য রাখেন সংগঠনের সিনিয়র নেতৃবৃন্দ।সভায় নবীনদের উদ্দেশ্যে দিকনির্দেশনামূলক বক্তব্য রাখেন ঢাবি শিক্ষার্থী আতিকুর রহমান, ইকবাল হোসেন, মাসুম আহমেদ, সাংবাদিক আব্দুল বাছিত, আমজাদ আহমদ মাছুম প্রমুখ। দিক নির্দেশনামূলক বক্তব্যে ঢাকা বিশ্ববিদ্যালয়ের মেধাবী শিক্ষার্থী আতিকুর রহমান বলেন, শিক্ষা সাহিত্য -সংস্কৃতি এবং সর্বক্ষেত্রে কানাইঘাটের ঐতিহ্য রয়েছে। এই ঐতিহ্যকে অক্ষুণœ রা তে এবং কানাইঘাটকে সমৃদ্ধির পথে এগিয়ে নিতে সবাইকে তথা শিক্ষার্থীদেরকে কাজ করতে হবে। আত্ম উন্নয়নের মাধ্যমে সমাজ এবং দেশের উন্নয়নে ভূমিকা রাখতে হবে। নবীনদের মধ্য থেকে বক্তব্য প্রদান করেন রুহেল আহমদ (শাবিপ্রবি), শাহিদুর রহমান (শাবিপ্রবি), হোমায়েদ আহমদ (এম.সি. কলেজ), সারওয়ার হোসেইন (এম.সি. কলেজ), আলমগীর আলম (এম.সি. কলেজ), মো. জাহেদ আহমদ (এম.সি. কলেজ), তারেক আহমদ খাঁন (এম.সি. কলেজ), ইসমাইল হোসেন (এম.সি. কলেজ), সুলাইমান আহমদ (এম.সি. কলেজ), জসীম উদ্দীন (এম.সি. কলেজ), আব্দুল মুনীম (এম.সি. কলেজ), মাহফুজুর রহমান (এম.সি. কলেজ), আমির উদ্দিন (মদন মোহন কলেজ), সাইফুল ইসলাম (মদন মোহন কলেজ), রায়হানুর রশীদ মাহী (আই.এইচ.টি.) ও এস.এম. তাহলীল আহমেদ প্রমুখ। প্রাণবন্ত আলোচনা শেষে নবীনদেরকে বই দিয়ে বরণ করে নেন সংগঠনের নেতৃবৃন্দ। বিজ্ঞপ্তি